תאריך: 14/04/2025

לכבוד,

ועדת המכרזים

פלגי שרון תאגיד מים וביוב

מיסודן של עיריית כפר סבא והמועצה המקומית כוכב יאיר צור-יגאל בע"מ

מכובדי,

הנדון: **חו"ד בעניין התקשרות עם חברת רזניק מערכות תשתית לצורך רכישת רישיונות לתוכנת FME וביצוע תחזוקה שוטפת**

1. מערכת FME (להלן: "**המערכת**") הינה מערכת חדשנית בתחום הממשקים הגרפיים-מרחביים. מבדיקה שערכתי עולה כי מדובר במערכת היחידה המשווקת כיום בישראל היודעת לבצע אוטומציה עם מידע מרחבי "בלחיצת כפתור".
2. מדובר במערכת התומכת בתהליכים קריטיים של התאגיד – תהליכים פנימיים של קליטת נתונים; תיאומים הנדסיים; פתיחת פניות; ניהול תחזוקה שוטפת; ניהול פרויקטים; ניהול מתקנים; חירום; ותפעול. בכלל זאת המערכת מסוגלת לאשר טפסים ולבדוק תוכניות.
3. המערכת מתאימה לתשתיות התאגיד, מהווה חלק אינטגראלי ממערכותיו הטכנולוגיות, וכוללת אינטגרציה עמוקה עם מערכות GIS, מערכות בקרה, מערכות BI ופתרונות ERP כדוגמת פריוריטי ואופיס 365.
4. המערכת מתוחזקת בענן חיצוני מאובטח התואם לתקני אבטחת המידע של התאגיד, כולל שרתים ובסיסי נתונים.
5. מבדיקה שערכתי בשוק עולה כי למיטב הבנתי מדובר במערכת בלעדית בישראל שהינה בעלת כלל האפיונים האמורים לעיל.
6. בנוסף, נכון להיום חברת רזניק מערכות תשתית הינה הספק היחידי בעל הרשאה מיצרן המערכת (Safe Software Inc.) למכירה, התקנה ומתן שירות של המערכת בישראל.

**מצ"ב לחו"ד זו העתק אישור יצרן המערכת.**

1. כיוצא באמור לעיל אני סבור כי המערכת הינה מערכת ייחודית והספק הינו ספק יחיד לצורך מכירת רישיונות התוכנה של המערכת וביצוע תחזוקה שוטפת שלה.

**בכבוד רב,**

**תמיר הרוש**

**מהנדס ראשי תאגיד פלגי שרון בע"מ**

